মাতঙ্গিনী হাজরাকে রাজ্যসভায় মুসলিম বললেন, এই বিজেপি সাংসদ, এবার কী বলবেন শুভেন্দু

ওয়েবডেস্ক- ধর্মকে সামনে রেখে দলীয় ভোট টানতে চাপানউতোর রাজ্য রাজনীতিতে। মুর্শিদাবাদের বাবরি মসজিদকে সামনে রেখে ভোটের রাজনীতি শুরু করে দিয়েছেন বিতর্কিত তৃণমূল নেতা হুমায়ুন কবীর। সেই ধর্মীয় মেরুকরণের রাজনীতিতে বরাবরই এগিয়ে পদ্ম শিবির। সেই ধারাই ধরে রেখেছে বিজেপি। রাজসভায় উত্তরপ্রদেশের (Uttarpradesh) বিজেপি সাংসদ (Bjp Mp) দীনেশ শর্মা (Dinesh Sharma) বলে বসলেন ‘স্বাধীনতা সংগ্রামের বীরাঙ্গনা মাতঙ্গিনী হাজরাকে মুসলিম ছিলেন’। তাঁর এই মন্তব্যে তোলপাড় রাজ্য রাজনীতি।

মেদিনীপুরের মাটিতে স্বাধীনতা সংগ্রামের ভিত্তি প্রস্তর স্থাপন করেছিলেন মাতঙ্গিনী হাজরা (Matangini Hazra) । ভারত ছাড়ো আন্দোলনের প্রথম শহিদ হিসেবে তাঁর নাম স্মরণ করা হয়। সেই বীরাঙ্গনাকেই ‘মুসলিম’ তকমা দেওয়া নিয়ে প্রশ্ন উঠেছে। এই বিতর্ক নিয়ে এখনও কিছু বলতে শোনা যায়নি রাজ্যের বিরোধী দলনেতা রাজ্যের বিজেপি নেতা শুভেন্দু অধিকারীকে (Suvendu Adhikari)। নীরব তিনি।

বাংলার মনীষিদের নিয়ে মন্তব্য এখানেই শেষ নয়। বাংলার নবজাগরণের দূত রাজা রামমোহন রায়কে ‘ব্রিটিশদের দালাল’ বলে মন্তব্য করেছিলেন মধ্যপ্রদেশের বিজেপি সরকারের উচ্চশিক্ষামন্ত্রী। বাংলার পদ্মশিবিরে সেই মন্তব্য নিয়ে অস্বস্তি তৈরি হয়েছিল। এমনকী প্রধানমন্ত্রী নরেন্দ্র মোদিও সেই তালিকাতেই থাকলেন। সংসদে দাঁড়িয়ে প্রধানমন্ত্রী সাহিত্য সম্রাট বঙ্কিমচন্দ্র চট্টোপাধ্যায়কে ‘বঙ্কিমদা’ বলে সম্বোধন করেছিলেন।

আরও পড়ুন- অমিত শাহকে তীব্র আক্রমণ রাহুল গান্ধীর, পার্লামেন্টে উত্তেজনা

বাংলায় মুসলিম ভোট ও বিজেপির অবস্থান নিয়ে প্রায় প্রতিদিনই শাসকদলকে নিশানা করে তোপ দাগেন রাজ্য বিধানসভার বিরোধী দলনেতা শুভেন্দু অধিকারী। সেই সঙ্গে বাংলার রাজনীতিতে হুমায়ুন কবীরের ‘বাবরি মসজিদ’ নিয়েও নয়া সমীকরণ তৈরি হয়েছে।

ধর্মীয় মেরুকরণ নিয়ে একাধিকবার মুখ্যমন্ত্রী মমতা বন্দ্যোপাধ্যায়কে তোপ দাগতে দেখা গেছে। বার বারই মুখ্যমন্ত্রী একাধিক জনসভা থেকে বলেছেন, বাংলায় বিজেপির এই ধর্মীয় মেরুকরণের রাজনীতি বরদাস্ত করা হবে না। সম্প্রতি, লক্ষ কন্ঠে গীতা অনুষ্ঠানের আয়োজন করা হয়। এখানেও পদ্ম শিবিরের সেই উগ্রচণ্ডা নীতি সামনে আসে। এক ‘চিকেন প্যাটিস’ বিক্রেতার উপর চড়াও হয় একদল গেরুয়াধারী বিজেপি। ধর্মীয় অনুষ্ঠানে সেই কেন ‘চিকেন’ মানে আমিষ জিনিস বিক্রি করছিল, এটাই ছিল তার অপরাধ। সেই জন্য তাকে মারধর করা হয়।

ওই বিক্রেতা পরে সাংবাদিকদের সামনে জানান, দীর্ঘ ২০ বছর ধরে এই ব্যবসায়ে আছেন তিনি, কোনওদিনও এই ধরনের সমস্যার সম্মুখীন হননি তিনি, এই প্রথমবার তার সঙ্গে এই ঘটনা ঘটল। এই নিয়ে আজ কৃষ্ণনগর থেকে বিজেপিকে নিশানা করেন মুখ্যমন্ত্রী।

দেখুন আরও খবর-